CK โชว์ Backlog กว่า 7.70 หมื่นลบ.เก็งรายได้ก่อสร้างปี 59 แตะ 3.67 ลบ.
บล.ไอร่า ระบุในบทวิเคราะห์ (24 ธ.ค.) ราคาเป้าหมาย (ปี 2559) บริษัท ช.การช่าง จำกัด (มหาชน) หรือ CK ที่ 32.75 บาท ภายใต้แผนเร่งรัดการลงทุนของภาครัฐ ทั้งนี้คาดผลการดำเนินงานส่วนใหญ่ของ CK ในปี 59 ยังมาจาก Backlog เดิมที่มีอยู่ประมาณ 77,036 ล้านบาท
24 ธ.ค. 2558

บล.ไอร่า ระบุในบทวิเคราะห์ (24 ธ.ค.) ราคาเป้าหมาย (ปี 2559) บริษัท ช.การช่าง จำกัด (มหาชน) หรือ CK ที่ 32.75 บาท ภายใต้แผนเร่งรัดการลงทุนของภาครัฐ ซึ่ง รมต.คลัง กำหนดให้ปี 59 เป็นปีแห่งการลงทุน ทั้งการปรับรูปแบบ PPP เพื่อลดขั้นตอนการพิจารณาและอนุมัติโครงการให้เร็วขึ้น หรือ PPP Fast Track จากเดิมเกือบ 2 ปี เหลือประมาณ 9 เดือน โดยมี 5 โครงการนำร่อง มูลค่ารวม 334,207 ล้านบาท ซึ่งตามแผนคาดสามารถทยอยเปิดประมูลได้ภายใน พค.59 ที่คาดส่งผลดีในระยะกลาง – ยาว
ทั้งนี้คาดผลการดำเนินงานส่วนใหญ่ของ CK ในปี 59 ยังมาจาก Backlog เดิมที่มีอยู่ประมาณ 77,036 ล้านบาท (ก่อนลงนามสัญญาโครงการรถไฟทางคู่ ถ.จิร – ขอนแก่น) คาดรายได้งานก่อสร้าง 36,672 ล้านบาท เพิ่มขึ้นประมาณ 3% และคาดกำไรสุทธิ (จากการดำเนินงานปกติ) 1,213 ล้านบาท ลดลงจากประมาณการปี 58 ที่ 2,527 ล้านบาท เนื่องจากรวมกำไรจากการขายเงินลงทุน 2,011 ล้านบาท
ขณะที่แผนการปรับโครงสร้างเงินลงทุนของ CK ทั้งการขายไซยะบุรี รวมถึงการควบรวม BECLและ BMCL (BEM) คาดส่งผลดีต่อ CK ในระยะยาว เช่น การลดการสนับสนุนทางการเงิน ทั้งเงินลงทุนและเงินกู้ยืม เป็นต้น โดยเฉพาะ BEM ที่คาด CK จะมีรับรู้ส่วนแบ่งกำไรได้ประมาณ 700 –750 ล้านบาท/ปี จากเดิมที่ได้รับเงินปันผลจาก BECL ประมาณ 350 ล้านบาท/ปี